एक सितंबर को यूपीपीएससी, राज्य सरकार की मंशा को प्राथमिकता पर लेकर स्टाफ नर्स (महिला ) के चार हजार से अधिक पदों पर परिणाम जारी कर चुका है जिसमें औपबंधिक रूप से उत्तीर्ण अभ्यर्थियों के मूल शैक्षिक अभिलेखों का सत्यापन भी पूरा हो गया है। जबकि जुलाई से दिसंबर तक संचालित परीक्षाओं के जरिए प्रशासनिक व न्यायिक सेवाओं और शिक्षक भर्ती समेत अन्य विभागों में 13 हजार से अधिक रिक्त पदों पर नई भर्ती होनी है।